

**Notă de informare**

**privind prelucrarea datelor cu caracter personal**

Agenția pentru Dezvoltare Regională Sud Muntenia, cu sediul în Strada Munteniei, Nr. 7A, cod poștal 910164, Călărași, jud. Călărași, în calitate de Operator, reprezentată prin director general Liviu Gabriel Mușat,

Informează prin prezenta că datele cu caracter personal aparținând candidatului vor fi colectate în mod direct, prin depunerea dosarului, în **scopul susținerii concursului pentru ocuparea** unui loc de muncă cadrul Agenției pentru Dezvoltare Regională Sud Muntenia, concurs susținut în conformitate cu dispozițiile art. 10 din Statutul Agenției pentru Dezvoltare Regională Sud-Muntenia, conform cărora ”Personalul Agenției este angajat prin concurs..”.

Datele prelucrate in scopul mai sus arătat sunt: nume, prenume, cod numeric personal, adresă, cazier juridic (în conformitate cu dispozițiile art. 22 alin 2 din Legea 315/2004 privind dezvoltarea regională în România), număr de telefon mobil, adresă de email, loc de muncă, date referitoare la venituri, imaginea foto/video.

Temeiul juridic al prelucrării îl constituie **interesul legitim** al ocupării unui post în afara organigramei precum și acela al asigurării securității fizice în sediile instituției, precum și **respectarea dispozițiilor legale** privind condițiile selecției forței de muncă în vederea angajării.

Candidatul a fost informat că:

1. Operatorul va prelucra date cu caracter personal respectând principiile legalității, echității și transparenței, exclusiv în scopuri determinate, explicite și legitime, în conformitate cu Art. 5 al GDPR.
2. Baza legală de prelucrare a datelor cu caracter personal pe care le-am furnizat în mod direct, o constituie **respectarea unor obligații legale**: considerentele 39, 40, 41 și art. 6, alin. 1 și 3, din Regulamentul UE 679/2016 – Regulamentul general privind protecția datelor (RGPD), **respectarea intereselor legitime** reglementate prin considerentele 47, 48 și art. 6, alin. 1, lit. f din RGPD.
3. Perioada de prelucrare a datelor personale este de 5 ani de la data depunerii dosarului pentru susținerea concursului de ocupare a postului, acest termen fiind prevăzut în nomenclatorul arhivistic, pentru păstrarea dosarelor de concurs.
4. La data aplicării Regulamentului persoana vizată beneficiază de următoarele drepturi:

* **Dreptul la informare** – poate solicita informații privind activitățile de prelucrare a datelor sale personale;
* **Dreptul la rectificare** – poate solicita rectificarea datele personale inexacte sau le poate completa;
* **Dreptul la ștergerea datelor** ("dreptul de a fi uitat") – poate obține ștergerea datelor, in condițiile legii;
* **Dreptul la restricționarea prelucrării** - poate solicita restricționarea prelucrării;
* **Dreptul de opoziție** – poate să se opună, în condiții justificate la prelucrarea datelor;
* **Dreptul la portabilitatea datelor** - poate primi, în anumite condiții, datele personale pe care le-a furnizat, într-un format care poate fi citit automat sau poate solicita ca respectivele date să fie transmise altui operator;
* **Dreptul de a depune plângere** - poate depune plângere față de modalitatea de prelucrare a datelor personale la Autoritatea Națională de Supraveghere a Prelucrării Datelor cu Caracter Personal;
* **Dreptul de retragere a consimțământului**– în cazurile în care prelucrarea se întemeiaza pe consimțământ, îl poate retrage oricând. Retragerea consimțământului va avea efecte doar pentru viitor, prelucrarea efectuată anterior retragerii rămânând în continuare valabilă;
* **Drepturi suplimentare** aferente deciziilor automate: poate cere și obține intervenția umană cu privire la respectiva prelucrare, își poate exprima propriul punct de vedere cu privire la aceasta și poate contesta decizia.
* **Poate formula plângere în faţa unei Autorităţi de supraveghere.**

1. A fost asigurat de confidentialitatea prelucrarii datelor cu caracter personal precum si de asigurarea tuturor conditiilor pentru securitatea prelucrarii datelor de Operator (Angajator);
2. A luat la cunostinta ca, in eventualitatea in care va formula Notificare scrisa privind respectarea oricărui drept identificat mai sus, aceasta va fi soluționată în maxim 30 de zile calendaristice de la data recepționării de către Operator. Termenul poate fi prelungit pentru motive justificate, in condițiile legii.
3. Adresa de corespondență a Operatorului: Strada Munteniei, Nr. 7A, cod poștal 910164, Călărași, jud. Călărași.